אמרי מטלון

אמרי מטלון הוא במאי, תסריטאי ויוצר ישראלי, בוגר בהצטיינות של בית הספר סם שפיגל לקולנוע, זוכה פרס הסרט הקצר הטוב ביותר בפסטיבל חיפה על הסרט "קו תפר" ומועמד לפרס אופיר על התסריט הטוב ביותר על הסרט "מראות שבורות". סרטו מים רבים, מזוכי פרס וייל בלוך לקולנוע, ייצא לבתי הקולנוע במהלך 2026. 

 ביוגרפיה 
מטלון נולד בערד והתגורר שם עד שכנער משפחתו עברה לירושלים. לאחר התיכון התגייס לשירות קרבי בנח"ל. כשהשתחרר מהצבא למד תסריטאות בבית הספר לתסריטאות של עידית שחורי, שם סיים את לימודיו בהצטיינות. בשנים 2005-2010 למד בבית הספר סם שפיגל לקולנוע וטלוויזיה במסגרת המסלול המלא וסיים את לימודיו בהצטיינות. במהלך לימודיו השתתף עם סרטו הקצר "קו תפר" בעשרות פסטיבלים ברחבי העולם וזכה בפרסים בישראל ובעולם. לאחר לימודיו החל לעבוד כבמאי ואיש תוכן בהפקות טלוויזיה שונות ובמקביל כתב עם שותפו אביעד גבעון את סרט הביכורים שלהם 'מראות שבורות'. מראות שבורות השתתף בפסטיבלים רבים ברחבי העולם, ביניהם בתחרויות הרשמיות של פסטיבל מונטריאול, פסטיבל רומא ופסטיבל זלין וזיכה את גבעון ומטלון במועמדות לפרס התסריט הטוב ביותר בפרסי אופיר ואת שירה האס במועמדות לפרס השחקנית הראשית. 'מראות שבורות' נבחר על ידי כתבי ומבקרי אתר הקולנוע הישראלי 'סרט' כאחד מחמשת הסרטים הישראלים הטובים ביותר לשנת תשע"ט הוא נמכר להפצה מסחרית במדינות שונות בעולם, ביניהם ארצות הברית וסין ולהפצה טלוויזיונית בינלאומית של אפל טי וי. בימים אלו נמצא מטלון בסיום עריכות של סרטו השני באורך מלא.

מטלון מרצה לסטורי טלינג ובימוי בחוג לתקשורת באוניברסיטת רייכמן, הרצליה, שם נבחר בשנים
2022 ו 2023 למרצה מצטיין. הוא משמש כלקטור בוועדות תסריטים וועדות קבלה של בית הספר סם שפיגל לקולונוע, מלמד משחק במוסדות שונים. מלבד סרטיו העלילתיים מטלון שיתף פעולה בעבודות וידאו עם אמנים פלסטיים ביניהם אחיו האמן אוהד מטלון והאמנית לי אורפז.

 מועמדויות ופרסים 
שנהארגוןתפקידיצירהקטגוריהתוצאה2019פסטיבל שלינגלתסריט ובימוימראות שבורותפרס חבר השופטיםזכייה2018פסטיבל רומאתסריט ובימוימראות שבורותהסרט הטוב ביותר, אליס בעירמועמדות2018פסטיבל מונטריאולתסריט ובימוימראות שבורותסרט הביכורים הטוב ביותרמועמדות2018פרס אופירתסריט ובימוימראות שבורותהתסריט הטוב ביותרמועמדות2014הביאנלה הבינ"ל לאמנות בסאו פאולועורך ותסריטאי שותףברקפסט (לי אורפז)עבודת וידאומועמדות2007פסטיבל IFF רומאתסריט ובימויקו תפרפרס חבר השופטיםזכייה2007פסטיבל חיפהתסריט ובימויקן תפרהסרט הקצר הטוב ביותרזכייה2007פסטיבל קלרמונט פרנדתסריט ובימויקו תפרהסרט הטוב ביותרמועמדות2007פסטיבל ברליןמפיקקמפינג (תסריט ובימוי דנה בלנקשטיין)תחרות הסרט הקצר, ג'נרישןמועמדות2006פסטיבל ICPF קוריאהתסריט ובימויקו תפרהפרס הגדולזכייה2006פסטיבל האמנות הערת שולייםתסריט ובימויהביתסרט נסיוני בשיתוף אוהד מטלוןמועמדות2006הפסטיבל הבינ"ל לצילום קאמאראימאג', פוליןצלםסימני דרך (תסריט ובימוי שמעון שי)הצילום הטוב ביותרזכייה ראשן הכסף

 לקריאה נוספת 



 מיכאל טרגרמן, "סרט ביכורים מבריק ומרטיט" –ביקורת אתר "סרטים" על מראות שבורות
 iulio Zuppello, RomaFF13 – Broken Mirrors: recensione del film, cinematoggraphe
 Shira Haas drama ‘Broken Mirrors’, sell for WaZabi Films ,Screen daily
 Gerri Miller, Shira Haas Shines in Drama ‘Broken Mirrors’

 קישורים חיצוניים 

 אמרי מטלון במסד הנתונים IMDb (באנגלית)
 גלעד אמיליו שנקר בריאיון עם אמרי מטלון בתוכנית הטלוויזיה "חי בסרט"

 הערות שוליים 

קטגוריה:במאים ישראלים
קטגוריה:תסריטאים ישראלים
קטגוריה:בוגרי התיכון לחינוך סביבתי במדרשת שדה בוקר
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראלים שנולדו במאה ה-20